Иљаса Зулфији
Иљаса Зулфији (, Миратовац, 27. март 1998) српски је фудбалер, албанског порекла, који тренутно наступа за Озрен, на позајмици из сурдуличког Радника. Висок је 167 центиметара и игра у нападу.

Каријера 
Зулфији је рођен у Миратовцу, насељеном месту у општини Прешево, као припаник албанске етничке заједнице. Фудбалом је почео да се бави играјући за Лугину из места Алиђерце, а своје прве кораке у овом спорту начинио је са 10 година старости. Запажен од стране челника овог клуба, у Радник из Сурдулице је прешао као омладинац. У академији овог клуба провео је скоро две године, пре него што је у фебруару 2017. потписао једногодишњи стипендијски уговор. Недуго затим, уступљен је српсколигашу Пуковцу на двојну регистрацију до краја сезоне 2016/17, а играјући за овај клуб забележио је 6 наступа.

Лета исте године, прикључен је првом тиму Радника код тренера Сима Крунића. Касније је поново послат на позајмицу, овај пут Озрену из Сокобање. Свој први гол у сениорској каријери, Зулфији је постигао 16. септембра 2017. у победи овог тима на гостовању зајечарском Тимоку.

По повратку у Радник, Зулфији је свој дебитантски наступ у Суперлиги Србије забележио ушавши у игру у другом полувремену утакмице против Црвене звезде на стадиону Рајко Митић. На тај начин је постао први играч албанске националности у историји клуба од његовог оснивања, односно први Албанац у највишем рангу фудбалског такмичења у Србији, након скоро три деценије. У фебруару 2018. године, Зулфији је потписао четворогодишњи професионални уговор са Радником, након чега је поново уступљен Озрену до краја сезоне 2017/18.

Начин игре 
Зулфији је 167 центиметара високи офанзивни играч, који најчешће игра у нападу, односно у везном реду иза нападача. Први додир са сениорским фудбалом остварио је у трећелигашком такмичењу, где је постигао неколико голова. У Озрену из Сокобање одређен је за извођача слободних удараца и на тај начин је постигао свој други гол у каријери, против екипе Јединства из Параћина. Због свог начина игре, у медијима је често упоређиван са Фадиљем Вокријем, бившим југословенским фудбалером, такође албанског порекла.

Статистика 

 Ажурирано 16. марта 2018. године

Референце

Спољашње везе 
 
 

Рођени 1998.
Прешевљани
Српски фудбалери
Албанци у Србији

Фудбалери Суперлиге Србије
Нападачи у фудбалу